廣東圓玄道觀

廣東圓玄道觀（粵拼：gwong2 dung1 jyun4 jyun4 dou6 gun3） 係中國廣東廣州嘅道教寺院兼旅遊景區，經中華人民共和國宗教部門批准，由香港道教聯合會主席、圓玄學院董事局主席趙鎮東出手起，喺花都區新華街道九潭。呢間嘢喺1998年11月7號起好，2006年12月俾花都區人民政府列入花都新八景，2010年俾中華人民共和國宗教部列入第一屆全國創建和諧寺觀教堂先進集體，2013年俾中華人民共和國旅遊部列入國家AAAA級景區。廣東省道教協會就響呢間嘢入面。 淵源 由於廣東省道教協會喺1994年成立，但一直未搵到地方做會址而影響咗協會開展工作。嗰時有熱心嘅道教仁兄同廣東道協同有關人員一齊去香港圓玄學院搵趙鎮東，講到廣州冇地方傳道教同會址選址問題，趙老先生之後應承咗幫手。喺嗰時，趙老先生行咗好遠路程，搵咗好多地方，最後揀咗花都區新華鎮（今日嘅新華街道）九潭嘅風水寶地起呢間嘢，到1998年11月7號起好，解決咗道教冇會址嘅問題，重幫廣東發展咗道教事業。 出面網頁 廣東圓玄道觀官網